Westamaran

**Westamaran** er en type hurtigbåt utviklet av Westermoen Hydrofoil i 1973. Båttypen ble populær, og introduserte en ny epoke for transport langs norskekysten og andre steder.

På ruten fra Bergen til Stavanger eksisterte det allerede fra tidlig på 1960-tallet en hurtigbåtforbindelse med hydrofoil. De første Westamaranene gikk saktere enn hydrofoilene, men de var mer komfortable, og bedre likt av publikum. Plassforholdene var bedre, og disse båtene gikk adskillig mykere i urolig vær. De var også mer driftssikre og hadde ikke behov for spesielle gangveier etc. ved anløpsstedene.

## Westamaranene

Westamaranen hadde asymmetriske skrog, der innsiden var nærmest flat, og tunnelen mellom skrogene var rektangulær i tverrsnitt. Profilen var ganske lik en Storm-klasse kanonbåt delt i to, og konstruksjonen av Westamaranen var basert på erfaringene fra denne båttypen. Skipsdesigneren Harald Henriksen, som utarbeidet utkastet på katamarandesignen man presenterte for Toralf Westermoen og styret i Westermoen Hydrofoil i 1970, var klar over en alvorlig ulempe med det konvensjonelle katamaranskroget. Det hadde vist seg at det oppsto sterk bølgeturbulens i kanalen mellom skrogene under større hastighet. Ved å bruke asymmetrisk skrog ville man bryte opp tendensene til bølgedannelse og dessuten oppnå en planende effekt så man ikke kunne «grave seg dypt» i sammenligning med et enkeltskrogsfartøy.

45 westamaraner ble bygd og levert fra Mandal og Alta til forskjellige rutefergeselskaper i Norge, Danmark, Nederland, Frankrike, Italia, Spania, Jugoslavia og Hellas fra 1971 til 1986. Fire hovedtyper ble satt i produksjon, W 86 med plass for mellom 100 og 180 passasjerer fra 1971, W 95 med plass for mellom 180 og 220 passasjerer fra 1974, W 88 med plass for omtrent 130 passasjerer fra 1981 og W 100 med plass for opptil 100 passasjerer fra 1980. En spesiell variant av W 95 ble utviklet i 1976 for gassturbindrift, «Westjet» kunne komme opp i en hastighet på opptil 40 knop med en samlet motorytelse på 6700 hestekrefter fra to gassturbiner. I 1974-80 hadde Westamarin et verksted i Alta i Finnmark, som sto for bygging av marinefartøyer. Der ble 5 W 86 fartøyer bygget.

På slutten på 1980-tallet ble de avløst av en ny generasjon med symmetriske katamaranskrog som kom med W 3700. En overgang mellom de to forskjellige generasjoner var med W 120 som var satt i produksjon i 1985 for Pudu Shipping Enterprises Ltd. i Kina.

Bare et eksempel av type W 120 ble levert, «Zu Liang» som kom til Kina hvor det kom i trafikk fra 1987 for Nantoong Hi-Speed Passenger Ship Co. til tross for en hastighet på 25-27 knop. W 120 var den siste av sitt slag med asymmetrisk skrog og var et 36,2 meter langt og 9,8 meter bredt fartøy med plass for 354 passasjerer. En større design, W 130D, var på tegnebrettet med dimensjoner på 43,15 meter i lengde og 12,9 meter i bredde, som en videreutvikling fra W 120. Siden 1971 hadde Kristian Haanes i Kristiansand aksjemajoriteten i Westamarin, men hans familie solgte seg ut i 1986. Dette eierskiftet, hvor Alan Lundin fra Sverige overtok, førte til innføringen av svensk ekspertise som åpnet for katamaraner med symmetriske skrog.

Westamarin solgte lisensrettigheter til Mitsui Engineering & Shipbuilding Co. Ltd. i Japan i 1973. Med westamaranen som basismodell utviklet japanerne *supermaranen* som evolveres inn i en egne katamarantype i slutten på 1980-årene, 32 fartøyer ble bygget fram til 1997.

### W 86
Den første westamaranen av type W 86 ble levert til Fylkesbaatane i Sogn og Fjordane i juni 1971, og ble satt i prøvedrift for å sammenligne det med enkeltskrogsfartøyet «Fjordprins» som var mer kapabelt og raskere, 173 passasjerer og toppfart på 30 knop. Det skulle vise seg at «Fjordglytt» var mer økonomisk med bare halvparten av bunkersforbruket, stillere og dermed betydelig mer komfortabelt og mer praktisk for trafikken i Sogn og Fjordane, noe som førte til en ny ordre sommeren 1971. Det var på Nordfjord westamaranen beviste sin overlegenhet som et rutetrafikkfartøy da «Fjordtroll» overholdt ruten i løpet av vinteren i 1972 til 1973 selv i dårlig vær. Tre W 86 ferger var utbygd som kombinerte gods- og passasjerfartøy med plass for mellom 94 og 100 passasjerer og 6 tonn stykkgods.

** Spesifikasjoner: **
* Kapasitet: 166 passasjerer
* Lengde: 26,67m
* Bredde: 9,02m
* Dypgående: 1,20m
* Motorer: 2 x diesel MTU 12 V 396 TC 62
* Effekt: 2 x 880 kW. 
* Drivverk: Aksler gjennom to ZF BW 800 HS 20 hydrauliske gearkasser til to LIPS faste propellere. 
* Hjelpemotor: Mercedes OM 314, Stamford MHC 2341 generator 32,5 kVA

### W 95
W 95 er en forlenget variant av W 88 for ekstra kapasitet i både frakt og motoreffekt, med to meget kraftige dieselmotorer kunne man oppnå 32 knop.

**Spesifikasjoner**
* Kapasitet: 218 passasjerer 
* Lengde: 29,1m
* Bredde: 9 m 
* Dypgående:
* Motorer: 2 x SACM dieselmotor 
* Effekt: 1,800 hestekrefter 
* Rekkevidde: 235 nautiske mil

### W 88
Med noe mindre kapasitet var W 88 utviklet som en raskere variant i forhold til eldre westamaraner da W 88 etterfulgte W 86. W 88 var mer rommelig enn W 86 med høyere fribord og skarpe linjer på overbygningen.

**Spesifikasjoner**
* Kapasitet: 132 passasjerer
* Lengde: 28,02 m
* Bredde: 9,0 m
* Dypgående: 2,2 m
* Motorer: 2 x diesel MTU 12V 396 TB 83 
* Effekt: 2 x 1,150 kW (1,560 hestekrefter per motor)
* Drivverk: Aksler gjennom to ZF BW 455S gearkasser til to trebladede propeller
* Hjelpemotor: 2 x Stamford MSC 234C generator
* Rekkevidde: 270 nautiske mil

### W 100
W 95 ble erstattet med W 100 som den største av westamarantypene med asymmetriske skrog, men så liten produksjon fram til de ble avløst av katamaraner med symmetriske skrog.

**Spesifikasjoner**
* Kapasitet: Opptil 300 passasjerer 
* Lengde: 32,9 m 
* Bredde: 9,8 m 
* Dypgående : 2,0 m
* Motorer: 2 x diesel MTU 16V 396 TB 83

### Liste over westamaranene
45 westamaraner var levert fra Westermoen Hydrofoil A/S som siden 1979 het Westamarin A/S i 1971 til 1986. Disse fordeles i flere typer; 24 fartøyer av type W 86, 14 fartøyer av type W 95, 4 fartøyer av type W 88 og 4 fartøyer av type W 100.

## Galleri

Milna (ship, 1978) IMO 7728522, Split, Croatia, 2013-03-22.jpg |«Milna» i Split, Kroatia i 2013
MS Midthordland i Haugesund 1993 Foto Harald Sætre.jpg |MS «Midthordland» av type W 88 i 1993
Haugesund Westamaran.jpg |«Haugesund» av type W 88
Jadrolinija katamaran Komiza, Split harbour.jpg |«Komiza», Split i Kroatia
Tedno.jpg |«Tedno» ved Rosendal
MS Fjordtroll i Alverstraumen (000000).jpg |MS «Fjordtroll» i Alverstraumen
Teisten.jpg |«Øygar» i Leivik, Stord (tidlig MS «Teisten»)


## Japan

I 1973 kjøpte det japanske verftet Mitsui til seg lisensrettigheter for bygging av westamaraner fra Westermoen Hydrofoil, og satte umiddelbart i gang produksjonen av tre *Super Westamaran CP20* basert på W 86. Dette ble videreutviklet til egne design uten norsk assistanse i 1978 med *Supermaran* som større og mer avanserte varianter av de norske westamaranene. Den japanske westamaranen som markedsførtes som supermaran hadde blitt tilpasset lokale betingelser med større sjødyktighet i krevende farvann med opptil 2,5 meter i bølgehøyde. CP30 Mk II var etter sjøsettingen i 1986 verdens største katamaranferge med en lengde på 41 meter i dette året. Produksjonen tok seg opp på slutten på 1980-tallet med flere modeller - CP5, CP10, CP15, CP20 og CP30 som hadde kommet meget langt fra sine norske røtter. Fram til 1991 var 19 Supermaran fartøyer bygget, da en ny generasjon - *Mightycat* - overtok i 1991. Mightycat 40 var basert på CP30, var i produksjon fram til 1997. Ved dette tidspunktet hadde Mitsui produserte 32 fartøyer, samtidige med aner i den norske westamaranen.

### Super Westamaran CP20
**Spesifikasjoner**
* Kapasitet: 182 passasjerer 
* Lengde: 26,46 m
* Bredde: 8,8 m
* Dypgående: 1,8 m
* Motorer: 2 x diesel MTU 12V331TV82 
* Effekt: 2 x 1,240 hestekrefter 
* Hastighet: 28,5 knop

### Supermaran CP20HF
**Spesifikasjoner**
* Kapasitet: 195 passasjerer 
* Lengde: 32,8 m 
* Bredde: 9,2 m
* Dypgående: 1,2 m
* Motorer: 2 x Fuji Pielstick 16PA4V185-VG
* Effekt: 2 x 2,540 hestekrefter 
* Hastighet: 30,7 knop

### Supermaran CP30
**Spesifikasjoner**
* Kapasitet: 280 passasjerer 
* Lengde: 40,9 m 
* Bredde: 1,37 m 
* Motorer: 2 x Fuji Pielstick 16PA4V185-VG
* Effekt: 2 x 2,540 hestekrefter
* Hastighet: 31,1 knop

### Supermaran CP30 Mk II
**Spesifikasjoner**
* Kapasitet: 280 passasjerer 
* Lengde: 41,0 m 
* Bredde: 10,8 m 
* Dypgående: 1,39 m
* Motorer: 2 x Ikegai 16V 190 ATC 
* Effekt: 2,750 hestekrefter
* Hastighet: 32 knop

### Supermaran CP30 Mk III
**Spesifikasjoner**
* Kapasitet: 280
* Lengde: 41 m 
* Bredde: 10,8 m 
* Dypgående: 1,39 m
* Motorer: 2 x Fuji Pielstick 12 PA4V 200 VGA
* Effekt: 1,961&nbsp;kW
* Hastighet: 35.1 knop

### Supermaran CP15
**Spesifikasjoner**
* Kapasitet: 198
* Lengde: 34,2 m 
* Bredde: 8 m 
* Dypgående: 1,2 m 
* Motorer: 2 x MTU 16V 396 TB 83
* Effekt: 1469&nbsp;kW
* Hastighet: 35 knop

### Liste over supermaraner

## Referanser


## Litteratur
* Bjørn Foss; *Hurtigbåten - gammeldampens arvtager* Nordvest Forlag 1989 ISBN 82-90330-464

## Eksterne lenker
* Westamaran, bilde fra https://web.archive.org/web/20061214101629/http://www.hydrofoilen.no/